आयोजन
बाजपेयी के योगदान को किया याद
अटलबिहारी बाजपेयी के जन्मदिन के अवसर पर ह ुए विविध कार्यक्रम
भास्कर न्यूज | जांजगीर-चांपा
देश के पूर्व प्रधानमंत्री भारत र| अटलबिहारी बाजपेयी के जन्मदिन को भारतीय जनता पार्टी ने सुशासन दिवस के रूप में मनाया। इस अवसर पर विविध कार्यक्रमों का आयोजन किया गया। मुख्य कार्यक्रम नेताजी चौक में आयोजित किया गया।
मुख्य वक्ता क्षेत्रीय सांसद कमला देवी पाटले ने कार्यकर्ताओं को संबोधित करते हुए कहा कि अटल बिहारी विशाल व्यक्तित्व के धनी हैं। उन्होंने अंतिम छोर में रहने वाले व्यक्ति के विकास के बारे में सोचा तथा उस व्यक्ति तक पहुंचने के लिए प्रधानमंत्री ग्राम सड़क योजना द्वारा विकास की गंगा बहाई। देश के सभी नदियों को जोड़ने की भी महती योजना भी उनकी सोच थी। कार्यक्रम के अध्यक्षता कर रहे संसदीय सचिव लखन देवांगन ने कहा कि बाजपेयी ईमानदार छवि के व्यक्ति हैं, उन्होंने जब देश में भाजपा की सरकार बनाने के लिए बहुमत में एक सांसद की कमी हुई तो खरीद फरोख्त करने के बजाए जनता के सामने जाना स्वीकार किया था। उनके द्वारा विदेशों में जो सोना गिरवी था उसे वापस लाया गया। प्रदेश कार्यसमिति सदस्य लीलाधर सुल्तानिया ने कहा कि अटल बिहारी द्वारा पोखरण में सफल परमाणु परीक्षण कर भारत को विश्व के अन्य विकासशील देशों के समकक्ष खड़ा कर आगे बढ़ना सिखाया। कार्यक्रम को रामअवतार अग्रवाल, ब्यास कश्यप, नंदनी राजवाड़े, रमेश वैष्णव ने भी संबोधित किया। कार्यक्रम का संचालन धर्मेंद्र राणा ने तथा आभार प्रदर्शन ग्यारसी मोदी ने किया। इस मौके पर कार्तिकेश्वर स्वर्णकार, मुकेश गोपालपुरिया, मनीष तिवारी, सुधीर अग्रवाल, रमेश सोनवानी, मिरामिहिर पत्की, विद्या सिदार, अमर सिंह राठौर, अमरनाथ सोनी, अरमान खान, मोहन यादव, आशुतोष गोस्वामी, मणिकांत अग्रवाल, राजेश्वर पाटले, आशिष साव, प्रवीण अग्रवाल, पवन कहरा, नेहरु साहू, प्रदीप सोनी, प्रदीप पाटले, भुनेश्वर राठौर, शिवधन शर्मा, नितिश स्वर्णकार, निलकंण सोनी, संपूर्णानंद मिश्रा समेत भाजपा कार्यकर्ता उपस्थित थे। इसके पूर्व जिला चिकित्सालय में सांसद कमला देवी पाटले के नेतृत्व में फल वितरण किया गया।
कार्यक्रम के दौरान संबोधित करती सांसद
bho_Deva hin_Deva hin_Deva bho_Deva hin_Deva hin_Deva hin_Deva